<classify> NA MWANDISHI WETU WANAWAKE walio njia panda, ambao wana ujauzito na kutaka kujifungualakini kwa kificho huwa wana machaguo machache ya kufanya ili kutimiza ndotoyao. Kwamba, nihali ngumu kwa mwanamke ambaye ni mjamzito na hataki mtu yeyote ajue linapokujasuala la kuzaliwa kwa mtoto wake hasa pale anapohitaji kuficha mimba kutoka kwawazazi wanaowatesa au waume wao wakorofi. Mara nyingiwanawake huwa na wakati mgumu wanapojikuta wamebeba mimba iwe kwa bahati mbayaau kinyume chake, hasa kama si ya kupangwa au mwanamke kuwa bado nje ya ndoa,au mimba ya mtu mwingine. Katika hili,wanawake huogopa ghadhabu za wazazi au waume zao watakaofahamu fika kuwa mimbasi zao, hivyo huamua kutenda dhambi ya kuzitoa. Lakini iwapowatahitaji kuficha mimba zao, kuacha majina yao kamili na anuani za mawasilianohospitalini kwa maandalizi mara nyingi ni jambo gumu kwao. Huwa na hofuna hawataki majina yao au anwani ya hospitali wanayojiandaa kwenda kujifunguaijulikane. Mei 2014,Serikali ya Ujerumani ilianzisha sheria inayotoa fursa ya uwezekano wa wanawakekuweza kujifungua kwa siri ili kuwasaidia wanawake wa aina hiyo. Chini yasheria hiyo, mwanamke anaweza kupiga simu bure, saa 24 katika siku saba za wikibila ya kuwapo ulazima wa kujitambulisha na atakuwa na haki ya kupata msaadamara moja na wataalamu watahakikisha anapelekwa kwa mshauri wa karibu. Tangu sheriahiyo ipitishwe miaka minne iliyopita, wanawake zaidi ya 300 wameitumia nawamejifungua watoto wao kulingana na sheria hiyo ya kujifungua bila kujulikana. Iwapomjamzito ataamua kujifungua mtoto wake kwa siri, anaweza pia kupata msaada wakifedha anaohitaji na kujifungua katika hospitali au kwa mkunga bila ya kutoakitambulisho chake. Mtotoaliyezaliwa mara nyingi huwekwa katika huduma ya serikali na hutunzwa hukuakisuburi mzazi au mlezi ajitokeze. Miaka mitatubaadaye, tangu sheria hiyo ilipoanzishwa, kitengo cha huduma ya familia nchiniUjerumani kimewasilisha utafiti juu ya tathmini ya sheria hiyo. Utafiti huoumeonesha tangu sheria hiyo ilipoanzishwa Mei 2014 zaidi ya watoto 100wamezaliwa kila mwaka. Daktari JörnSommer, aliyeongoza utafiti juu ya sheria iliyopitishwa na Serikali yaUjerumani, anasema wengi kati ya wajawazito ambao wanataka kuweka siri mimbazao pamoja na wakati wa kujifungua, huchagua hatua hiyo ya kuzaa kwa siri kamanjia mbadala. Baada yauzazi, mzazi anaweza kumwondoa na kumpeleka mtoto wake mahala popote bilakujulikana na mtu yeyote. Kabla yasheria hiyo kupitishwa, kulikuwa na idadi ya vituo vinavyojulikana kwakuwapokea watoto, au vyumba vya kuwaacha watoto kwa siri nchini Ujerumani. Hivi nivyumba, ambavyo kwa kawaida huunganishwa na hospitali, ambapo mama aliye katatamaa anaweza kumweka mtoto mchanga bila kuwasiliana na mtu yeyote. Mara tu mtotoakiwekwa kwenye kitanda kidogo kengele hulia na wahudumu huenda kumchukua mtotohuyo aliyeachwa. Kwa mujibu yawanaharakati nchini humo, sheria hii ni muhimu kwa sababu inasaidia wanawakewalio katika hali ngumu. Katharina Jeschke,mjumbe wa Bodi ya Usimamizi wa Chama cha Wakunga Ujerumani, anasema chama chakekinahakikisha wanawake wanapokea msaada wa matibabu na kisaikolojia wakati waujauzito na baada ya kujifungua. Pia chamahicho kimezisaidia hospitali na wakunga katika masuala ya kisheria wakatimjamzito alipotaka kuhifadhi jina lake libakie siri kabla ya kujifungua. Licha ya yotehayo, uzazi wa siri unahitaji wanawake kupitia mchakato maalumu ambao ni pamojana kutumia vitambulisho vyao kwa ajili ya kujiandikisha kwa mnasihi. Kuna tofauti ya watoto wanaoachwa katika vyumba vya siri na uzaziwa siri. Mvulana au msichana anayewekwa katika chumba cha siri kwa kawaida hukosafursa ya kujifunza kitu kuhusu uzazi wao. Serikali huiona staili hii kuwa ukiukwaji wa haki yamtoto kufahamu asili yao. Ndiyo maana chini ya sheria ya uzazi wa siri, mwanamkemwenye mimba hutakiwa kuanika jina lake halisi kwa mnasihi. Utambulisho wakehautafichuliwa kwa yeyote wakati wa ujauzito au baada ya uzazi. Lakini mtoto anapofikisha umri wa miaka 16 hupewamawasiliano ya mama. Huu ni ufumbuzi mzuri kwa mama na mtoto, anasemaWaziri wa Masuala ya familia na Wanawake Ujerumani, Katarina Barley. Chama cha wakunga kinashukuru kwamba sheria hiyoinawapatia madaktari na wakunga mchakato unaokubalika kisheria, pia kuwapatiawanawake msaada wanaohitaji. Kwa ujumla, sheria hii ni muhimu kwa sababuinawasaidia wanawake wanaokuwa katika wakati mgumu, anasema Jeschke nakuongeza: Inahakikisha wanawake wanapokea msaada wa kitabibu nakisaikojilia wakati wa ujauzito, uzazi wao na baada ya uzazi. Lakini pia chama cha wakunga kimeeleza kwamba sheriaya uzazi wa siri haitakiwi moja kwa moja kufuta utaratibu wa kuwaacha watotokatika vyumba vya siri. Wanasema katika hali ya dharura mwanamke anawezaasipitie hatua za uzazi wa siri na hivyo kuhitajika vyumba vya siri. Kinasema baadhi ya wanawake wa Kiasia hasa asili yaKihindi au Kiarabu, wana changamoto zaidi katika masuala kama hayo na suala lamauaji ya heshima. Mara nyingi mauaji yaheshima, ndugu wa kiume au mzazi huua wa kike inapobainika kuwa mjamzito ilhalihajaolewa kwa kile wanachodai kulinda heshima ya familia.  <topic>: kimataifa 